description: 41 катастрофи за дененощие във Варна

title: 41 катастрофи за дененощие във Варна


description: От МВР към варненеци: Пазете дома си по празниците!

title: Пазете дома си по празниците!

fasttext_language: bg


description: Слаб интерес към публичното обсъждане на бюджета на Варна


description: Котелно помещение и ел. табло горяха тази нощ


description: Бурният вятър откърти ламарини от покрива на ДКЦ IV във Варна


description: Подписват договора за изграждане на водния цикъл на Добрич, поканен е и Бойко Борисов


description: Силният вятър подлуди Варна, валят сигнали в общината


description: Показват Паметника на кирилицата в Археологическия музей


description: Подготвят

title: Подготвят "Независимост" за новогодишната нощ


description: Заради ремонт на водопровод хиляди варненци остават на сухо днес


description: Студенти по право дадоха 8-годишна присъда за грабеж в условията на рецидив


description: Тежка катастрофа помрачи Коледа във Варна! Загина млад мъж


description: Откриха фотоизложбата от регатата

title: Откриха фотоизложбата от регатата "Тол шипс“


description: Возят безплатно варненци в новогодишната нощ


description: Варненските новини, които не трябваше да пропускате през седмицата


description: 19-годишен е младежът, загинал в кошмарната катастрофа навръх Коледа във Варна


description: „В петък по сметката на Надежда Райкова са постъпили 370 лв., дарени от Основно учил...

title: Учители дариха 370 лева на Надежда

maintext:
Учители дариха 370 лева на Надежда
„В петък по сметката на Надежда Райкова са постъпили 370 лв., дарени от Основно училище Васил Левски“ Бургас. Само веднъж говорих с колегите по телефона (понеже все още съм в майчинство) и ето, подкрепата е налице“, споделя Димитрина Димитрова във Фейсбук страницата „Надежда за Надежда“. „Благодаря сърдечно на всички: ръководство, колеги учители, помощен персонал, ученици и родители, че отвориха сърцата си, за да помогнат на Надето“, добавя Димитрина. Бургаската учителка и бард Надежда Райкова, която е с прогресиращ карцином на синусите, преди седмица е била приета за изследвания в University Hospital в германския град Хайделберг. Досега е събрана обаче само половината от сумата за нейното неотложно лечение. Единствено лекарите в Хайделберг й дават надежда, че може да оздравее, но за да се лекува там, са й необходими 62 150 евро.
Видео


description: Съдът на ЕС е поискал от Европейската комисия и полската компания PGNiG да предостав...

maintext:
Съдът на ЕС спря решението на ЕК за разширяване на достъпа на „Газпром” до газопровода Opal
Съдът на ЕС е поискал от Европейската комисия и полската компания PGNiG да предоставят допълнителни данни за влиянието от разширяването на достъпа на „Газпром“ до газопровода Opal за да бъде взето решение по това дело, се казва в прессъобщение на компанията, цитирано от РИА Новости.
„Съдът на ЕС реши, че аргументите, представени от PGNiG са признати за действителни и прекрати изпълнението на решението на Европейската комисия. Комисията беше задължена да предостави подробни разяснения относно предлаганата процедура за разпределение на пропускателната способност на газопровода „Опал“. Съдът също така поиска PGNiG да предостави задълбочен анализ за влиянието на решението на ЕК върху сигурността и конкурентоспособността на доставките на газ в Полша“, се казва в съобщението.
По-рано през деня директорът на PGNiG Петр Вожняк съобщи, че Съдът на ЕС е спрял решението на ЕК за разширяване достъпа на „Газпром“ до газопровода Opal. Решението бе взето след получаването на жалба от правителството на Полша и според което това ще доведе до концентрация на един източник при доставките, което противоречи на принципа на диверсификация и заплашва с нарушаване ири прекратяване на доставките на газ.
По газопровода Opal постъпва в Германия руски газ, пристигащ до Европа по морския газопровод „Северен поток“, но поради ограниченията на европейските регулатори тръбата е натоварена частично.
ЕК одобри през октомври разширен достъп на „Газпром“ до газопровода Opal – до 80% от транзитните мощности на газопровода или 25,6 млрд.куб м от 32 млрд.уб м. „Газпром“ има достъп до 50% от разпределяемите мощности.
Видео


description: 231 района у нас и 9 в чужбина - така изглежда картата на България и света, районирана...

maintext:
Ето го районирането на Слави за мажоритарните избори. Бургас с 19 депутати
231 района у нас и 9 в чужбина - така изглежда картата на България и света, районирана за евентуален мажоритарен вот, представена от екипа на "Шоуто на Слави", които организираха референдума за промените в изборните правила. Документът е приложение към внесения законопроект за промени в Избирателния кодекс. За вносител на предложението бе използван депутатът Георги Кадиев. Извън страната има девет района, три от които са в Турция. В един район влизат САЩ, Канада, Южна Америка, части от Южна Африка, Австралия и части от Азия. Испания и Португалия пък са в един район със Северна Африка. Германия е разделена на две, като едната ѝ част е в район с Норвегия, Швеция, Финландия и Гренландия, а другата ѝ част е в район с Италия и Франция. Русия, Украйна, Полша, Източна Европа, Близкия Изток, Египет, Судан Етиопия са в един район. Според разделението Бургаска област получава 19 мандата! Това означава, че представителността на региона ще е доста по-сериозна. В момента един депутат в парламента представлява 30 хил.души от региона. Заради това и Бургаска област има 14 мандата за Народното събрание. Предложената формула на Слави ще увеличи броят на народните избраници с още пет. http://www.blitz.bg
Видео


description: Бъдни вечер е един от най-важните семейни празници. Той е посветен на дома, огнищет...

maintext:
Иде Бъдни вечер и 9 светли имена черпят на Малка Коледа. Какво повеляват традициите
Бъдни вечер е един от най-важните семейни празници. Той е посветен на дома, огнището, но и на умрелите предци-родственици, които също се считат за част от семейството.
В различните краища на страната народът я нарича Малка Коледа, Кадена вечеря, Вечерня и Неядка. Дори самото название на Рождественската нощ — Коледа, няма християнски произход. В него се откриват срички от обредите на древните тракийци и южните славяни.
По стара традиция, преди да се нареди празничната трапеза на Бъдни вечер, стопанинът на къщата запалва специален пън в огнището, наречен бъдник. Отначало разбърква с него огъня, наричайки: "Колкото искрици, толко пиленца, шиленца, теленца, дечица в тоя дом!" После поставя тънкия край на дръвчето в огъня; там то остава да тлее цялата нощ и да поддържа огъня жив. Дървото е крушово, дъбово или буково. В предварително издълбана в него дупка се сипва червено вино, тамян и зехтин за берекет. Преди да се сложи в огъня, се запечатва с пчелен восък. Така приготвен коледният бъдник, наричан още коледник или прекладник, се смята за миросан и осветен и вече може да бъде принесен в жертва на божествата. Този обичай е отглас от стари славянски вярвания по нашите земи. Според тях, в деня, когато се очаквало да се роди дете, мъжът запалвал осветено дърво, за да прогони духовете на умрелите преждевременно бебета, покойници, зли орисници и вещери.
След покръстването българският народ запазил този обичай, но палел миросаното дърво в чест на раждането на Спасителя. По искрите от огъня пък се гадае каква ще е годината. Колкото повече са те, толкова по-богата ще е реколтата, кравите по-млечни, а прасетата - по-тлъсти.
Празничната трапеза се нарежда върху слама на земята в югоизточния ъгъл на одаята под иконостаса. На трапезата трябва да има 7, 9 или 12 ястия. Това са три от свещените числа на древноюдейската Кабала. Гозбите обаче са постни. Трапезата трябва да е отрупана с всички, което се произвежда в домакинството: варено жито, варен фасул, сърми, пълнени чушки с боб (или ориз), ошаф, туршии, лук, чесън, мед и орехи, вино. В някои краища правят също тиквеник, зелник и малка пита, в която е скрита паричка (на когото се падне, ще бъде щастлив цялата година). В четирите ъгъла на стаята се поставя по един орех. Това се прави, за да се осветят четирите краища на света.
Преди да започне вечерята на Бъдни вечер, най-старият мъж в дома прекадява трапезата. По-рядко това го прави най-възрастната жена, защото като праправнучка на грешната Ева, тя се смята за нечиста. Вярва се, че тамянът прогонва лакомите дяволчета от масата, а силата на баща им Сатана и неговите помощници вещери, караконджоли, магьосници отслабва. Така тъмните сили не могат да извършат злините, замислени в навечерието на Коледа. Прекадяват се и всички помещения в къщата, кошарата, оборът.
Според езическите традиции по нашите земи в навечерието на Рождество Христово стопанката на дома трябва да залъже с погача злия бог Коледо. Питката трябва да е кръгла или завита като кравай, но замесена постна, без яйца и мляко. Ако някой е сторил в дома тежък грях през годината, отгоре й се намазва малко мед за омилостивяване на злопаметния Коледо. Празничният хляб в различните краища на България се нарича боговица, вечерник или коледник.
На трлапезата се разчупва от най-възрастния в семейството с думите: "Ела, Боже, да вечеряме". В християнски времена, поканата започва да важи за раждащия се Христос. Първото парче се слага под иконата на света Богородица. Момите слагат залък от боговицата под възглавницата си, за да им се присъни момъкът, за когото ще се омъжат.
От тестото на погачата се пекат и малки кравайчета - колачета. С тях се даряват коледарите на следващия ден. Всеки трябва да опита всички ястия, за да му върви годината. Накрая по избраните орехи се гадае ще бъде ли здрав; ако орехът е пълен, няма да боледува.
Докато трае вечерята, никой не трябва да става от масата. Ако все пак се наложи да я напусне за малко, върви приведен, за да не повалят караконджолите житата и да не обрекат селото на глад.
От сламата, върху която е вечеряла фамилията, напролет се сплитат венци и окачват на плодните дървета, за да раждат изобилно. Трапезата не се вдига цялата нощ, за да не избяга късметът. Вярва се, че когато домочадието заспи, близките покойници идват да вечерят.
Когато настъпи полунощ и Коледа, тогава ще дойдат коледарите, тогава ще се роди Христос, но и тогава според народните вярвания, започват Мръсните дни. Коледуването замества древните езически посвещения на младежите в зрялост.
Според традицията коледарите са само момци, които са готови за женене. Коледарите се предвождат от станеник. Той носи обредното дръвче - ябълка, елха - клон със седем разклонения, на които е забучена варакосана ябълка, кравай, червени конци, зеленина, монети. Облечени в нови дрехи, заметнати с ямурлуци, с калпаци, украсени с чимширови китки, пуканки, нанизани на червен конец, сушени сливи, стафиди, коледарите обхождат всички домове. Станеникът изрича благословия, предназначена за семейството и къщата; после дружината изпява песни и за всеки един поотделно. Стопаните даряват богато коледарската дружина — колаци, дребни пари, месо, сланина, брашно, боб, лук, вино и орехи. С част от събраното на следващия ден коледарите си устройват угощение; друга част продават и даряват парите за църквата, училището или читалището.
Вярва се, че на Коледа небето се отваря и всичко в един миг светва; това обаче могат да видят само праведниците.
На Коледа човек може да си пожелае каквото поиска, желанията се сбъдват. На този ден имен ден празнуват: Евгени, Евгения, Жени, Благороден, Благородна, Малчо, Мален, Малена, Малин
Източник: Блитц.бг
Видео


maintext:
САЩ възобновяват търговска война за говеждото с хормони
САЩ обявиха вчера, че са възобновили битка против Европейския съюз, започнала преди близо 20 г. в Световната търговска организация (СТО), предадоха АФП и БТА. Повод и залог на търговската война е отказът на ЕС страните членки да внасят американско говеждо месо с хормони, пояснява Франс прес. Властите в Съединените щати обвинявайки европейците, че не спазват ангажиментите, поети по силата на компромис от 2009 година. Те заплашват да възстановят митата за различни европейски стоки като сирене рокфор, горчица и трюфели. Това става ясно от разпространено вчера съобщение на американското представителство по външна търговия (USTR). http://dnes.dir.bg
Видео


description: Националният осигурителен институт /НОИ/ информира, че по повод предстоящите Коле...

maintext:
Важно съобщение от НОИ кога ще бъдат изплатени последните обезщетения поради майчинство и болест
Националният осигурителен институт /НОИ/ информира, че по повод предстоящите Коледни и Новогодишни празници последните преводи за 2016 г. на суми за парични обезщетения поради болест и майчинство към съответните банки ще бъдат извършени на 28 декември, а сумите ще постъпят по сметките на лицата на 29 декември.
В преводите на сумите ще бъдат включени паричните обезщетения по представените в териториалните поделения на НОИ документи, по които е преценено, че осигурените имат право на обезщетения, отнасящи се за 2016 година.
Първото изплащане на парични обезщетения през 2017 г. ще бъде извършено на 4 януари, а сумите ще постъпят по банковите сметки на хората на 5 януари.
На интернет страницата на НОИ в рубриката "За потребителя" / "Полезна информация" вече е публикуван календар за изплащане на пенсиите, паричните обезщетения за болест, майчинство и безработица през януари 2017 година. Графикът за плащанията на паричните обезщетения и пенсиите ще се актуализира ежемесечно.
Източник: blitz.bg
Видео


description: Скорошен научен труд, озаглавен „Експериментът Facebook“, хвърли камък по най-масови...

maintext:
Проучване доказва, че Facebook вреди на вас и на другите около вас
Скорошен научен труд, озаглавен „Експериментът Facebook“, хвърли камък по най-масовия ни виртуален кът. Авторитетни автори излагат тезата, че социалната мрежа прави хората нещастни, развивайки у тях специфична форма на завист. Причината за злорадстването и ненавистта учените откриват в системното разглеждане на чужди снимки и статуси. Според тях тази завист предизвиква депресивни състояния. От друга страна потребителите, които не използват мрежата, са по-щастливи, чувстват се удовлетворени от себе си и са по-малко стресирани. „Всеки ден милиони часове биват прекарвани във Facebook“, пише авторът на изследването Мортън Тромхолт. – „По време на изследването ние искахме да разберем как социалната мрежа влияе на хората. Днес ние комуникираме по между си по-лесно от всякога, но дали тази нова свързаност всъщност е нещо добро?“. Работата е там, че според данните от новото изследване отговорът е „Не!“. Новото изследване е изготвено от специалисти на университета в Копенхаген, провели експеримент с 1 095 души. Обектите на проучването били разделени в две групи: контролната група била инструктирана редовно да бъде на линия във Facebook, докато от втората се искало да страни от социалната мрежа. С развитието на социалната мрежа в психологията се появи и новият термин – "Facebook завист“. Хората, които изпитват неудобството от това душевно състояние, най-често чувстват определен тип дразнения от активността на приятелите си във Facebook – обявяване на някаква интимна обвързаност, снимки от пътешествия, откровения и др. „След като втората група изкара една седмица без Facebook, при хората в нея бе регистрирано повишаване на чувството за житейска удовлетвореност“, пишат изследователите. С други думи това означава по-малко стрес, повече приятни емоции и явно подобрение в самочувствието на потребителите. Едноседмичната виртуална диета показва повишаване усещането за задоволство у втората група – нарастване от 7,5 на 8,12 единици. При тях обаче се появява и интересен феномен. Способността им да се концентрират станала по-добра след 7-дневната им почивка от социалната мрежа. Седмицата без Facebook им позволила да осъзнаят, че висенето пред монитора е загуба на време. Учените установяват чрез анкети явните промени в настроенията на двете групи. Едноседмичният експеримент дава следните цифрови показатели: Втора група – на диета „Анти Facebook“ Щастливи: 88% Самотни: 16% Агресивни: 12% Обезпокоени: 41% Депресирани: 22% Тревожни: 22% Отдадени на реалния живот: 84 Контролна група – редовни потребители Щастливи: 81% Самотни: 25% Агресивни: 34% Обезпокоени: 54% Депресирани: 33% Тревожни: 34% Отдадени на реалния живот: 75% Анализът показва, че редовните потребители се чувстват една идея по-нещастни от другите. Фейсбукарите са по-самотни, почти 3 пъти по-агресивни и малко по-обезпокоени. Висящите във Facebook са с 11% по-депресирани от другите, по-тревожни са и по-малко отдадени на реалния живот. „Социалната медия е канал, който постоянно предлага страхотни и възвишени новини. Този постоянен поток влияе на фокуса ни върху реалността, ограничавайки възможността да възприемаме нещата обективно такива, каквито са“, смятат учените. Източник: tialoto.bg
Видео


description: 50 малчугани от педиатричните отделения на УМБАЛ Бургас посрещнаха Дядо Коледа и С...

maintext:
Дядо Коледа и Снежанка зарадваха над 50 деца в УМБАЛ Бургас
50 малчугани от педиатричните отделения на УМБАЛ Бургас посрещнаха Дядо Коледа и Снежанка. Традиционното тържество, което се организира за седма поредна година от лечебното заведение, се превърна в истински празник за малките пациенти и техните родители, които бяха отрупани с подаръци и лакомства. „Пожелаваме Ви да получите още много играчки. Оздравявайте бързо и нека повече не Ви се налага да влизате в болница”, пожела да децата изпълнителният директор на УМБАЛ Бургас д-р Мирослав Обрейков. „За Вас се грижат най-добрите лекари, затова можете да бъдете спокойни. Пожелаваме Ви весели празници”, каза зам.-областният управител Севдалина Турманова. Честта да извика Дядо Коледа се падна на зам.-кмета инж. Чанка Коралска. В добрия старец се превъплъти обичаният актьор Стоян Памуков, а в неговата верна помощничка Снежанка – медицинската сестра от Второ отделение по обща хирургия Деница Халачева. Сред официалните гости на тържеството бяха директорът на РЗИ-Бургас д-р Георги Паздеров, директорът на Регионалната здравноосигурителна каса д-р Таня Макшева, председателят на Съвета на директорите на УМБАЛ Бургас д-р Вергиния Цанова, дамите от „Зонта клуб” – Бургас с председател Мария Данаилова, главната сестра на болницата Татяна Пейчева и лекари. За доброто настроение се погрижиха изпълнителките от вокална формация към детски хор „Милка Стоева” с ръководител Лили Бедросян. Осемгодишните Димая Нонева и Мелани Бахчеванова изпяха едни от най-популярните коледни песни. За празничната атмосфера отново помогнаха от Агенция за специални събития „Кригея”. Подаръците за малките пациенти бяха осигурени от дамите от „Зонта – клуб”, Областна администрация, Община Бургас, УМБАЛ Бургас, както и от възпитаниците на Английската гимназия и педагодическия съветник Румяна Костова. Всички малчугани можеха да си направят снимка за спомен с Дядо Коледа, Снежанка и Рудолф.
Видео


maintext:
Бургас посреща Новата 2017-та година с празничен концерт на „Тройката“
Бургазлии и гости на града отново ще могат заедно да празнуват в новогодишната нощ на открито. Големият празничен концерт, с който Община Бургас ще зарадва своите жители, е с начало 22.30 часа, а сцената ще бъде разположена по традиция на площад "Тройката", в непосредствена близост до коледните къщички. За доброто настроение в последната вечер на 2016-та и първите часове от новата 2017-та година ще се погрижат магнетичната Дивна и завладяващите сетове на DJ Double D. Точно в полунощ небето над Бургас ще бъде озарено от новогодишна заря, а музикантите и танцьорите от Професионален фолклорен ансамбъл "Странджа" ще забавляват зрителите в първите минути на 2017-та година. Водещ на новогодишното шоу ще бъде обичаният от всички бургазлии актьор Стоян Памуков, а това е гаранция за весел и незабравим празник. Неговите скечове допълнително ще покачат градуса на настроението на площада в нощта на 31-ви декември срещу 1-ви януари. Всички бургазлии, които изберат да посрещнат Нова година под открито небе на пл. "Тройката", ще се почерпят по традиция с вино и новогодишна баница.
Видео


maintext:
21 февруари ще е ден за почит на борците срещу нацизма
21 февруари ще е ден за оказване на почит на борците срещу нацизма, реши в сряда правителството. Предложението бе на министъра на отбраната Николай Ненчев и бе гласувано на заседанието на кабинета. 21 февруари е датата, на която през 1941 г. в дома на лидера на Демократическата партия Никола Мушанов се събира за първи път обединената опозиция, която се противопоставя срещу присъединяването на България към Тристранния пакт, посочва в мотивите си Ненчев. "Ежегодното отдаване на почит на опонентите на нацизма ще спомогне за утвърждаването на демократичните ценности", пише още в решението на Министерския съвет.
Видео


description: Германска принцеса от български произход дари един ТИР с 40 тона медицинско оборуд...

maintext:
Саксонска принцеса дари 40 тона медицинско оборудване на УМБАЛ
Германска принцеса от български произход дари един ТИР с 40 тона медицинско оборудване на УМБАЛ Бургас. Дарението на д-р Теофана Аладжова фон Саксен – Катте пристигна дни преди Коледните празници и вече е разпределено между 9 от отделенията на болницата. То идва от болници в Германия, а цялата процедура по събирането и транспорта е организирана от принцеса фон Саксен. Дарението включва 30 обикновени болнични легла и 6 специални интензивни легла за реанимация, инвалидни колички, пациентски шкафчета, велоергометър, дефибрилатор, ЕГК апарат, перфузори и инфузионни помпи, ларингоскоп, концентратор на кислород, столове за чакалня и др. То вече е разпределено между отделенията по реанимация, кардиология, неонатология, неврология, родилно, двете детски отделения, неврохирургия и спешно отделение. Дарителката - Teoфaнa Алaджoвa фoн Сaкceн – Кaттe e дъщepя нa извecтния финaнcиcт и пъpви и пocлeдeн въpхoвeн кoмиcap пo cтoпaнcкитe въпpocи в Цapcтвo Бългapия дo 9 ceптeмвpи 1944 г., вeликoтъpнoвeцa Пeтъp Алaджoв. Пo вpeмe нa кoмyниcтичecкaтa влacт ceмeйcтвo Алaджoви e изceлвaнo двa пъти, нo бaщaтa ycпявa дa зaминe зa Гepмaния и ce ycтaнoвявa в Мюнхeн, а впоследствие прибира семейството си. Teoфaнa зaвъpшвa oбpaзoвaниeтo cи в Мюнхeн, a пo-къcнo ce oмъжвa зa пpинц Хepмaн фoн Сaкceн и тaкa cтaвa пpинцeca нa Сaкcoния. Сега живее в Берлин. В последните няколко години е изпратила повече от 63 тира с медицинско оборудване от Германия за български болници.
Видео


maintext:
Парижкото споразумение за климата влиза в сила от днес
Парижкото споразумение, ратифицирано от 43-ото Народно събрание на 21 октомври, влиза в сила за България на 29 декември 2016 г. От всички държави, които са го одобрили, то ще се изпълнява от 2021 г. Историческият документ от Париж е голяма крачка в борбата с изменението на климата. За първи път всичките 196 държави по Рамковата конвенция на ООН за изменение на климата се съгласиха да предприемат действия за ограничаването на вредните последици от изменението на климата. В контекста на планираните национални приноси, това е сигурен знак, че политиката по изменение на климата е на дневен ред във всяка държава. Споразумението цели да ограничи повишаването на средната глобална температура значително под 2°С спрямо прединдустриалните нива, като се продължат усилията увеличението й да не надвишава 1,5°С. Приемането на тази цел не носи допълнителни задължения за България спрямо вече поетите в рамките на ЕС. Всички анализи, на база на които се основава рамката на политиката по изменение на климата на ЕС до 2030 г., са направени, отчитайки целта от 2 градуса. Евросъюзът е сред най-амбициозните участници в политиката по изменение на климата, като до 2030 г. е приел да намали емисиите на парникови газове с 40% спрямо нивата от 1990 г, а приетата от ЕС вътрешна дългосрочна цел за съкращаване на емисиите на парникови газове е 80-95 на сто до 2050 г., спрямо нивата им през 1990 г. В този смисъл приемането на Парижкото споразумение не предпоставя повече задължения от тези, които Съюзът вече вътрешно е поел. Задълженията на България произтичат от вътрешноевропейското законодателство, което има правнообвързващ характер, а не пряко от Споразумението от Париж. Задълженията, които бизнесът следва да изпълнява в периода след 2021 г., ще произтичат от европейското законодателство по климат и енергетика. Към момента се преговаря по ревизията на Директива 2003/87 за Европейската схема за търговия с емисии и новия Регламент за споделяне на усилията. На ниво ЕС се договарят конкретните параметри на целите, които страните ще изпълняват до 2030 г. На 2 декември 2016 г. ЕК представи т. нар. Зимен пакет – осем законодателни предложения на Европейската комисия в областта на енергетиката. В тази връзка през 2017 г. трябва да се разработи Национален план по енергетика и климат 2020- 2030 г., с хоризонт до 2050 г., който да очертае енергийната политика на страната в изпълнението на целите на Енергийния съюз.
Видео


title: Днес честваме Ден на бащата

maintext:
Днес честваме Ден на бащата
Във втория ден от раждането на Исус Христос – 26 декември, Православната църква чества Събор на Пресвета Богородица, но и Ден на бащата. След Рождество Христово вярващите се събират, за да величаят с хвалебни и благодарствени песни Божия промисъл и да отдадат почит на св. Богородица, родила Спасителя. В този ден се чества паметта на св. праведни Йосиф Обручник, на Светата Дева и паметта на цар Давид като славен родоначалник на Исус Христос и на Иаков, брат Божий, пръв християнски епископ на град Ерусалим. Св. праведни Йосиф Обручник бил син на Иаков от рода Давидов, живял в Назарет, дърводелец - в негови грижи била поверена св. Дева Мария. По светото предание той е завършил живота си, след като Иисус Христос станал на 12 години. Според народните обичаи през този ден продължава празничната атмосфера. Хората си гостуват взаимно, слагат богати трапези с месни ястия, с плодове, вино и ракия. На този ден никой не трябва да работи. Имен ден имат всички, които носят имената Йосиф, Йоско, Дарко, Дарина, Давид, Дако, Дачо. В България от 1997 г. насам 26 декември се отбелязва и като Денят на бащата. Силна традиция за празнуването му, обаче, все още няма. На този ден отдаваме почит на бащинството и родителските грижи, а добрите татковци получават подаръци от децата си. С внимание се обграждат и бъдещите бащи. В повечето страни Денят на бащата е светски празник. Той съществува навсякъде по света, но се отбелязва на различни дати и по различен начин. Според католическата традиция празникът се чества на деня на свети Йосиф - 19 март, у нас православната църква е избрала за същия повод - 26 декември. Денят е обявен за официален празник от 36-ото Народно събрание на 10 декември 1991 г. и в съответствие с чл. 154 от Кодекса на труда. Снимка: Венелина Стоянова
Видео


description: Рождество Христово едва ли би било така вълнуващо без този ритуал. Но как се е заро...

title: Защо на Коледа си разменяме подаръци?

maintext:
Защо на Коледа си разменяме подаръци?
Рождество Христово едва ли би било така вълнуващо без този ритуал. Но как се е зародила традиция да се разменят подаръци? От чисто религиозна гледна точка този обичай има библейски характер. Свързан е с подаръка, даден на Иисус от източните мъдреци, доведени във Витлеем от изгрялата там звезда, а именно тамян, злато и смирна. Тамянът е използван от евреите за изразяване на почитта към Иисус. Златото символизира царската слава на Христос, който бил смятан за Цар на царете. Смирната е поставяна върху мъртвите тела и символизира страданието и смъртта на Христос. Само по себе си Рождество се смята за дар, който Бог изпратил на света преди повече от 2000 години – а именно Иисус. В Евангелието на Йоан се казва, че Бог обича света твърде много и затова му е дал единствения си син, за да може, който вярва в него, да не бъде изгубен и да получи вечен живот. Но традицията всъщност има езически корени. В далечното минало на този ден римляните почитали бога на земеделието Сатурн (Кронос при гърците). За да отбележат края на сеитбата, те организирали пиршества и си разменяли дарове като жест на социалното равенство. Християните в по-късни времена започнали да носят в църквите специални кутии с дарове, които били отваряни на 26 декември и раздавани на бедните. Това се спазва и днес в някои краища на света. В Оксфорд например е разпространена благотворителна дейност за събиране на коледни дарове, предназначени за онкоболни хора. В миналото в Холандия кутиите с дарове били направени от необработена глина във формата на прасенца. Раждането на Божия син започва да се празнува седмици преди самата Коледа (някъде от 1 декември нататък). Коледните дарове присъстват още в този период на очакване на големия празник. В някои европейски страни като Германия се използват гирлянди с висящи по тях малки кутии или торбички. Всеки ден хората намират малки подаръчета в тях. За броене на дните до Коледа се използват и два вида свещи. Първите имат написани върху тях всички дни. Всеки ден се пали и изгаря по малко от свещта. На Коледа всички свещи се изгарят докрай. Другият вид се използва повече в църквите, отколкото в домовете, и представлява свещник във формата на корона с пет свещи. Той носи символно значение, като всяка от петте свещи символизира определени неща, свързани с християнството. Така например, първата символизира Исайя и предсказанията за идването на Божия син. Втората представя Библията. Третата – Дева Мария, Божията майка, четвъртата – Йоан, който подготвя хората за учението на Иисус. Последната, която е в средата, символизира самия Иисус. Тя се пали на Коледа и означава Божия светлина. Тя е най-големият дар, който хората ще получат на Коледа. Един от църковните дарове в някои южни страни е портокалът, който е свързан с интересна легенда. Тя разказва за децата на едно семейство. Те били много бедни и нямало какво да занесат в църквата. Тогава взели един портокал, който обаче бил започнал за загнива в горната си част. Решили да изрежат развалените парченца и поставили свещ на тяхно място. Така плодът се превърнал в необикновена лампа. Смятайки обаче, че така подаръкът ще изглежда твърде обикновен, децата се заели да украсят портокала с подръчни материали. Омотали червена панделка през средата на плода и я завързали с четири конци, в краищата на които поставили малки стафиди. Забили четири клончета с плодове и занесли своята необичайна лампа в църквата, притеснени от реакцията на хората. За тяхна голяма изненада пасторът похвалил подаръка и подчертал колко специален е той поради няколко причини. На първо място портокалът е кръгъл като света. Свещта стои изправена и дава светлина като любовта на Христос към хората. Червената панделка обгръща целия портокал в кръг и е символ на Христовата кръв. Четирите пръчици показват четирите посоки на света, както и четирите сезона. Плодовете и ядките символизират плодовете на земята, подхранвани от слънчевата светлина и дъжда. Получаването на дарове е свързано с още един обичай, разпространен преди Втората световна война. Тогава голяма част от месарите, млекарите и други продавачи на Коледа обикаляли местата, където доставяли своите стоки, и събирали специални коледни кутии, които хората приготвяли за тях като бакшиши. В по-ново време самият празник силно се комерсиализира, а размяната на коледните подаръци се превърна в ключов момент от него. Голяма роля при избора им започна да играе рекламата, която навлезезла широко най-напред в Америка и е неизменно свързана с образа на Дядо Коледа или Санта Клаус. Дядо Коледа отвежда към легендите за св. Николай, наричан още Бащата на Коледа. Той дарява всички хора, като в различните краища по света подаръците се откриват на различни места – в ботуши, в чорапчета, край камината или под коледната елха. В миналото, за да почетат св. Николай, на неговия празник родителите подарявали на децата лакомства и плодове. Днес най-рано подаръците се раздават на 6 декември – в Холандия, Белгия, Германия, Чехия. В САЩ, Япония, и други страни се дават на Коледа, 25 декември. В България се поставят под елхата и се отварят на сутринта след Бъдни вечер. Най-късно подаръците се разглеждат на 6 януари – в някои католически страни като Испания и Мексико, както и в някои православни страни, които спазват Юлианския календар. Известната поема „Нощ преди Коледа”, създадена от американеца Клемент Муур през 1822 г., описва Санта Клаус, който се спуска през комините и хвърля чорапчета, пълни с коледни подаръци. След което мигновено изчезва в тъмната нощ със своята шейна с пеещи елени. Именно дядо Коледа е онзи чуден старец, който носи изненада, радост и щедрост. Той е невидим и неуловим, но присъства навсякъде около нас. Така, както Иисус и неговата любов. http://www.nationalgeographic.bg
Видео


maintext:
МВР награди бургазлии за доблестна гражданска постъпка
Полицейски служители и колективи, постигнали значими успехи в борбата с престъпността, опазване на обществения ред и сигурността на гражданите бяха наградени днес на традиционната церемония „Полицай на годината”. Връчени бяха и специални награди за граждански принос към работата на полицията. Втори подгласници в тази категория станаха бургазлиите Александър Пеев, 19 годишен и Радостин Богданов, 22 годишен, които върнаха радостта в очите на 54-годишна жена от София и задържаха опасен рецидивист. Всичко се случи на 21 октомври в ресторанта на хотел „Форс” в Бургас, когато непознат издърпа раницата на жената и побягна с цел да се укрие. На виковете на пострадалата се отзовали двамата младежи, които след кратко преследване, застигнали и задържали извършителя до идването на полицията. След отвеждането му в Първо Районно управление – Бургас се е оказало, че минути преди това, в района на Бургаската ж.п. гара рецидивистът нападнал и друга 64-годишна жена, на която причинил средна телесна травма. Трети подгласник при колективните награди стана Гранично полицейско управление - Средец към Регионална дирекция „Гранична полиция - Елхово“ за това, че на 9-ти декември в района на зелената граница са задържали близо 50 кг. хероин. Служители от Средец забелязали движещ се по линията на границата автомобил, като започнали преследване. В кратката гонка, колата се ударила в инженерното съоръжение и от нея излезли двама мъже. Водачът побягнал към гората, но е настигнат и заловен. Спътникът му поел в посока на едно от селата, но е догонен от полицаите. Водачът на колата признава, че е превозвал наркотици и предлага „да се разбере“ с граничните полицаи. При проверка на автомобила са открити близо 50 килограма хероин.
Видео


maintext:
Българинът вярва в Европа повече, отколкото в собствената си държава
Докато Европа се тресе от скептицизъм и фобии, българите са сред тези, които продължават да вярват в нея. В същото време те се рекордьорите по недоверие в собствената си държава и в нейните институции. Това показва последното издание на стандартния "Евробарометър", публикувано в навечерието на Коледа. Страната ни е между седем държави членки, където преобладава положителният образ на ЕС: Ирландия (55%), Полша (51%), Румъния (50%), България (49%), Португалия (48%), Люксембург (47%). Парадоксално, в тази компания е и Обединеното кралство, което се готви да напусне съюза. Там 34% от гражданите се отнасят положително към ЕС. Българските чувства към ЕС обаче са поохладнели за десетте години членство. В началото му през 2007 г. еврофилите бяха над 60 на сто. В 20 от общо 28 държави членки мнозинствата имат неутрално отношение към ЕС, като най-висок е делът на тази категория в Испания (51%) и Латвия (50%). Гърците се открояват като нацията, в която ЕС има най-отрицателен образ - той е такъв за 47% от тях. Четиридесет и три процента от българите смятат, че ЕС върви в правилна посока, сравнено с 23 процента средно от гражданите на целия ЕС, които са на същото мнение. Затова пък средно 56% от европейците мислят, че ЕС се движи в грешната посока, докато 30 на сто от българите споделят това становище. Ако 22% от българите смятат, че нещата в страната им вървят в правилната посока, това се отнася за 29 на сто средно от европейците. Обратно - ако 56 н сто от европейците мислят, че страните им се движат в грешната посока, това мнение споделят 66% от българите. При средно 51% европейско доверие в правосъдието българското е 17 %. При средно 44% европейско недоверие в правосъдието българското и 75%. От пролетта насам българското доверие в правосъдието е намаляло с 3%, а недоверието се е качило с 5%. Румъния, която заедно с България е под европейско наблюдение заради правосъдието и вътрешните си работи, показва съвсем различни резултати. Там правосъдието има доверието на 40% от гражданите, с 5% повече отколкото през пролетта, 56% от тях се отнасят към него с недоверие. Те са с 4% по-малко отколкото през пролетта. България е абсолютен европейски шампион по недоверие в правосъдието сред страните членки и страните кандидатки за членство в ЕС. Дори в Албания 28% от гражданите вярват на правосъдието, а 69% не му вярват. Ако средно 71% от европейците имат доверие на своите полиции, същото може да се каже за 37% от българите. Обратно средното европейско и българското недоверие към полицията се сравняват като 25% към 56%. Доверието в публичната администрация в България е два пъти по-ниско отколкото средно в Европа (24% към 48%). Стойностите на недоверието по този показател е 66% за България и 46% средно за ЕС. Само гръцкото (9%) и френското (17%) правителства имат по-ниско доверие от българското (22%) при средно 31% за ЕС. Само гръцкия парламент (12%) има по-ниско доверие от българския (15%) при средно 32% за ЕС.
Видео


description: Общинска организация на Испанската комунистическа партия неочаквано забогатя с 5...

maintext:
Комунистическата партия в Испания спечели 56 милиона евро от национална лотария
Общинска организация на Испанската комунистическа партия неочаквано забогатя с 56 милиона евро. Нейните членове спечелиха парите от коледния тираж на лотарията „Ел Гордо“. Това е най-старата лотария в света – на повече от 200 години. Тя е и най-щедрата, като тази година раздадените печалби са за над 2,3 млрд. евро. Нейният регламент позволява джакпотът да бъде разпределян между голям брой участници. Испанските комунисти, които заедно са купили печелившите билети, ще си разпределят парите. Тази година джакпотът от 68 млн. евро от друга лотария – „Ла Примитива“, беше спечелен от работещата в Испания българка Гошка от град Искър. http://www.blitz.bg
Видео


maintext:
Кои са най-пиратстваните сериали на 2016 г.
За пета поредна година сериала „Игра на тронове” се оказва най-сваляният по нелегален начин сериал в интернет пространството. По информация, иззета от трафика през BitTorrent и Torrent Freak, хитовата поредица на НВО се утвърждава като безапелационен лидер при пиратстването на тв съдържание за последното половин десетилетие, предава БГНЕС. Най-големият брой потребители, свалящи едновременно един епизод от сериала, е бил 350 000 души, като това логично се случва след финалния епизод. Ето как изглежда Топ 10 на най-пиратстваните сериали и ТВ програми: 1. Game of Thrones 2. The Walking Dead 3. Westworld 4. The Flash 5. Arrow 6. The Big Bang Theory 7. Vikings 8. Lucifer 9. Suits 10. The Grand Tour TorrentFreak отчита и повишен интерес към висококачественото видео съдържание, като се вижда постепенно преминаване от 480р към 720р и 1080р копия благодарение на по-бързия интернет достъп. http://it.dir.bg/
Видео


description: Трима души са загинали, а 13 са ранени при челен удар между автобус с 50 пътници и лек...

maintext:
3-ма загинаха, а 13 са ранени при удар на автобус и кола
Трима души са загинали, а 13 са ранени при челен удар между автобус с 50 пътници и лек автомобил на главния път София-Варна, съобщиха от пресцентъра на МВР. Сигналът за тежката катастрофа, която е станала в участъка между ловешките села Микре и Голец, е подаден в 9.40 часа. Към мястото незабавно са насочени екипи на полицията, пожарната и Бърза помощ. Според първоначалните данни, автобус „Шкода“, в който пътували около 50 души, и лек автомобил „Мицубиши“ със софийска регистрация са се ударили челно. На място са загинали трима души - жена, управлявала леката кола, водачът на автобуса и един от пътниците. Пострадали са 12-13 души, те са транспортирани с четири линейки и лични автомобили до ловешката болница. Временно е ограничено преминаването в района на инцидента. Обходният маршрут е по път III-401 посока Микре-Ловеч след това по път II-35 посока Ловеч-Абланица. На място се извършва оглед, изясняват се причините за тежкия инцидент. По информация на Нова телевизия автобусът е превозвал служители на общинската администрация в Лясковец, които отивали на коледно тържество във Вършец. Към мястото на катастрофата пътува и кметът на Лясковец Ивелина Гецова. "Колегите са в шок, нямам представа колко са ранените и аз пътувам натам", заяви Гецова. http://dnes.dir.bg
Видео


description: За най-нежния поет на Бургас и неговата кибритена тъга Неговите книги разплакват....

maintext:
Боян Станилов: Стиховете и разказите ми са моето вътрешно огледало
За най-нежния поет на Бургас и неговата кибритена тъга
Неговите книги разплакват. Докосват най-нежните кътчета на душата на читателя, защото всеки намира частица от себе си в тях. Тъгата на Боян Станилов е силна, тя владее по-голямата част от сърцето му, но се оказа, че Боян е по-силен от нея. И след всичките й удари, той успява да се изправи срещу нея и да я преодолее. Сега вече Боян не плаче, сега тъгата му е станала кибритена – в нея той е открил светлината и я е направил своеобразен ореол на така черната тъга.
Сега Боян е влюбен и свети. И стиховете му светят. И тъгата, и тя свети.
Благодаря ти, Бояне, за прекрасните стихове и откровеността, с която сподели най-съкровените си чувства с нас.
Роза МАКСИМОВА
- Честита книга, Бояне! Защо избра заглавието „Кибритена тъга“? Защо кибритена?
- Благодаря, повече от пет години чакам тази книга. Тя е факт благодарение на помощта на Общината и на моя голям приятел и духовен учител Недялко Йорданов. „Кибритена тъга”, защото имам нужда от повече светлина и лична свобода. Неслучайно като мото на книгата съм сложил стиха: „Димът ще ме изтръгне от унеса на сянката, за да заключи трайно в мен кибритена тъга...” Кибритът е средство, с което можеш да запалиш огън, да изгониш тъмнината и сянката на забравата, на лошото, на безчувствието, на апатията, на отчаянието. Светлината е символ на топлина и светлина. Неслучайно боговете в гръцката митология са приковали Прометей заради огъня. Но понякога светлината носи и тъга и скръб, тя изгаря и погубва животи с любовта си. Затова и словосъчетанието не е избрано случайно. Мечта за пламъка, който често ни носи и сълзи и ни гори на клада.
- В книгата има много любов, много съкровени чувства и обещания. Стихотворенията звучат като разказани сънища. Леки, ефирни, пеперудени. Какво е любовта за теб?
- Има една мисъл на Хосе Марти, кубински националреволюционер, която много харесвам: „Любовта се ражда от удоволствието да се взираме един в друг, подхранва се от нуждата да се срещаме и завършва с невъзможността да се разделим!” Макар че един от поетите, които най-много обичам, Димчо Дебелянов, изповядва в своята гениална елегия: „...и любовта ни сякаш по е свята,/ защото трябва да се разделим...” За мен любовта е всичко, без нея няма истински живот. Дори и в раздялата тя е красива и велика. В тази книга няма нищо измислено, всичко е една изповед на моя 46-годишен, бих го нарекъл трагичен, живот. Но в него водеща линия винаги е била любовта, не мога да дишам без нея, без нея животът ми съвсем няма смисъл. Както казва Пърси Биш Шели – „Любовта прави дори навиците красиви”. В момента съм влюбен и съм много щастлив, макар дамата поне засега да не отвръща на чувствата ми, но аз съм търпелив и ще се боря за любовта си. Както съм го правил през целия си живот. Някой бе казал, че животът не е валс, а героически марш... А колко до пеперудените стихове, много обичам Николай Лилиев и неговите „...пеперуди, пеперуди, тънки сребърни крила”. Харесвам този стил на писане, без да го подражавам сляпо.
- Какво ти дава сили да се изправиш след челните удари, които ти поднася животът?
- Сигурно звучи тривиално, но вярата в доброто и неговата победа. Обичта ми към величието и красотата на природата. Вълшебството, очарованието и прелестта на вас, жените. Любовта ми към литературата – четенето и писането. Ето сега подготвям една смесена книга с проза и стихове. Както бе написал един от любимите ми философи Фридрих Ницше, аз съм възпитаник на Немска гимназия: „Това, което не може да ме убие ме прави по-силен”. И с мен е така. Не е важно, колко пъти си паднал. А колко пъти си успял да станеш. Да държиш главата си високо вдигната, да гледаш хората смело в очите, да се движиш с изправена стойка и да се обичаш, себе си. Има четири вълшебни думи от хавайското философско учение, което сега усърдно изучавам, освен дзен – хоопонопоно и те са: Благодаря ти, Обичам те, Съжалявам, Моля те прости ми. Заобичай себе си и ще обикнеш и останалите, които го заслужават. Любовта дава сила да продължиш напред, но не бих дал и другата си буза да ми ударят шамар ей така.
- На кого искаш да благодариш?
- В началото вече казах. Разбира се, тази книга е посветена на моите покойни родители, които ме направиха човек. Неслучайно в нея има немалко стихове, посветени на тях. Те са като светещи икони за мен. Мога да се изповядам и да кажа молитва пред техните застинали усмихнати мълчаливи, понякога прашасали ликове. Те ми дават сила, смелост и дръзновение. Знам, че някой ден ще отида при тях и ще има много какво да си разказваме. Мога да благодаря на всички жени, които съм обичал през живота си и са ми дали част от душата и сърцето си. Искам да благодаря на приятелите и на тези, които са ми подавали ръка. Искам да благодаря и на самия живот, че ме шамароса толкова пъти, но ме направи мъжко момче и ме накара да вярвам в добрите постъпки и тяхното чудо. В преодоляването на лошото с вътрешна сила, вяра и търпение. Не на последно място искам персонално да благодаря на Невена Дойчева и Мирко, те си знаят защо. И да ми простят за всичко...
- Кои са твоите „университети“, Бояне?
- Ех, в буквалния смисъл, това е Нов български университет и специалността „Маркетинг”, която завърших там през 90-те години. После записах „Агромениджмънт” в БСУ, но на втората година се отказах – Висша математика, Органична химия, Физика, Геодезия са прекрасни предмети, но не са моята стихия. В преносен смисъл моите университети са още от ученически години. Военното обучение, после 2 години казарма, престоят ми в болници и разбира се, над две години решетъчно небе. От тях научих много повече, отколкото академичното образование, но не искам още такова обучение, повярвай ми. Стига толкова, станах академик със специалност житейски опит. Ще го опиша в един голям роман някой ден.
- Павел баня е специално място за теб. Разкажи ни за своята Павел баня.
- Имам един разказ, който започва с мотото: „На мерудия тук ухае въздухът”. И наистина, дишайки кристалния въздух в Павел баня, аз усещам аромата на мерудия, смесен с този на лавандула и рози. Това са основните насаждения около градчето, което стана и община. Дядовият род по майчина линия е от там, прадядо ми е бил учител, а прапрадядо е бил свещеник, съратник на Левски в близкото село Турия, от там идва и фамилията на дядо Христофор – Попсавов, който беше офицер – полковник, бил се във Втората световна война, ранен и после уволнен от комунистите от армията като царски офицер. Свещена глупост! Иначе къщата ни е точно до църквата и сутрин ме събужда медената песен на камбаната, плясъка на крилата на подплашените гълъби от камбанарията и тихата песен на кучето Бела, явно звукът на камбаната я дразни и тя започва да припява, както и четириногите в съседните дворове. Прекрасно място, дарено от Бог с всичко – в полите на Средна гора, отсреща най-високата част на Стара планина, на метри от градчето минава река Тунджа чиста и бистра като сълза, малко по-надолу е язовир „Копринка“, безкрайни мокри зелени ливади, Турийската река, орехови горички и масиви с рози, вечер жабешкият хор и оркестърът на щурците, светулките напролет, падащи звезди, обсипаното с тях ниско лятно небе, пукащата камина, какво повече от това? Влюбен съм в това място - „Пред църквата олющена със дядовите спомени и крушата с процепени кори витае моят дух, поклащайки листата и с вятъра примесен, целува тишината – в прозореца свещичката гори. И винаги, и всякога докосвам планината и слънцето – във златните липи. Лекувам самотата, потапяйки в реката на спомена горящите очи”. Мисля, че с този мой стар стих, посветен на Павел баня, ти отговорих.
- Какво не ти дава мира?
- Несправедливостта и простотията. Насилието. Наглостта и лицемерието на политиците. Незаслужените хвалебствия. Скатаването и мързела. Лъжите. Войните, смъртта на невинните хора. Нахалството и безпардонността. Отношението с омраза на македонците към нас, една измислена държава, та те са чисти българи! Агресията сред учениците и още много неща, но гледам да ги компенсирам с красотата, която ме заобикаля. Достатъчно е да се кача на колелото, да карам през парка до солниците, да си поговоря с морето и птиците и да се прибера възроден и влюбен. Да погледам вечер луната, да послушам вятъра, свирещ в липата до терасата ми, и забравям всичко, макар и временно.
- Коя е твоята лична вселена и кого не би допуснал в нея?
- Процесът на писане, творческият процес. В него не бих допуснал никого, той е моята вселена. Помниш закачливата песничка на Висоцки и неговата муза. По принцип не мога да си наложа да пиша. То идва внезапно, отвътре, напада ме и ме побеждава за секунди, обзема ме, полудявам и отлитам в моя свят, както казваше Паулу Коелю, и белият лист се изпълва със синия химикал. Все още пиша първо на ръка моите ръкописи. После ги оставям да отлежат, после ги редактирам, дълъг процес. Много слушам джаз, ритъм енд блус и класика. Обожавам Моцарт и неговия ”Реквием”, особено частта „Лакримоза”, което означава „Преклонение пред Светата майка”. Харесвам Карл Орф и неговата смазваща „Кармина Бурана”, „Алилуя” на Хендел, което на иврит означава „Хвалете Бога, поклон” и още много други. Когато слушам музика или чета сериозна книга, това е моята лична вселена и предпочитам да съм сам. Разбира се, не и сто години да се отдам на самота като в класиката на Маркес. Но самотата не ми пречи, напротив, дори ми помага да съм по-съсредоточен, разсъдлив и да не правя много грешки. Самотата дори лекува...
- Доколко, според теб, е важно, възможно и нужно да изразяваш себе си /и преминаващата през теб стихия/ докрай, да разголваш душата си?
- Аз ти казах, че в моите книги няма нищо измислено, няма лъжа, всичко е преживяно. В новата си книга ще публикувам повест - „Записки от затвора”. Разбира се, не е нужно всичко да се оголва, човек да застава като плужек пред всички. Все пак аз не съм жълт вестник, да разказвам с кого правя секс, колко пия, друсам ли се и други подобни. Но стиховете и разказите ми са моето вътрешно огледало. Това, което имам нужда да изплача на белия лист и да го споделя с хората, но с мярка. Надявам се всеки да намери нещо полезно и красиво за себе си в моите изповеди. А те май край нямат. Но това е животът ми – низ от добри и лоши преживявания и спомени.
- Кое е по-важно за поета – с творчеството си да измени света около него или да изрази вътрешния си свят? Може ли според теб поезията да промени света?
- Достоевски го е казал: „Красотата ще спаси света”. Но честно казано, като гледам взривовете на ислямистите по света, това как един джихадист мачкаше с бясна скорост с камиона си стотици невинни пешеходци, как 12-годишно дете поставя бомба на пазара, как циганин рита беззащитна жена по стълбите, как човешкият живот се обезсмисля, как не обръщаме вече внимание на бомбените атентати и жертвите, на ежедневните убийства по пътищата, според мен поезията трудно ще спаси света. Трябва да стане трагедия като в село Хитрино, че да се сетим за благородството и добротата на човешката душа, на вътрешния ни свят, който дреме уплашен от ежедневните идиотизми, с които ни заливат медиите. Екзюпери го е казал: „Човек вижда същественото най-добре със сърцето си, не с очите си, то е невидимо за тях”. Мисля, че за жалост много хора днес са без сърца. И това ме прави песимист. А стара мантра гласи, че песимистът е добре информиран оптимист, уви. И все пак за мен чашата е наполовина пълна, не празна...
- За какво мечтаеш, Бояне?
-За един по-добър великолепен свят, както пееше Сачмо. Представям си като Джон Ленън усмихнати хора, че под земята няма ад и че само небето е над нас, представям си, че всички хора живеят само в днешния ден. Представям си, че няма държави, няма дори и религии, че всички хора живеят спокойно живота си. Мечтая си да съм отново дете и да лепят на челото ми светулки, аз да съм безгрижен и да вярвам, че най-доброто предстои. Нали?! Толкова е лесно, добротата дреме във всеки от нас. Просто трябва да я събудим от зимната й дрямка и тя да ни поведе по трънливия път пред нас, извиващ се бавно и полека към небето. А връщането назад е забранено...
Видео


title: Руски самолет падна в Черно море

maintext:
Руски самолет падна в Черно море
Самолет Ту-154 с 91 души на борда изчезна от радарите, съобщиха световни агенции. Машината е останала в неизвестност малко след излитането си край Сочи до град Адлер, а по-късно части от нея бяха открити в Черно море. На самолета са се намирали музиканти от военен ансамбъл, както и журналисти, а крайната дестинация е бил град Латакия. Служители на руската Държавна инспекция по малките плавателни съдове е открила предполагаемото място, където е паднал самолетът Ту-154 на руското министерство на отбраната. Това съобщи пресслужбата на Южния регионален център (ЮРЦ) на руското министерство на извънредните ситуации, предаде ТАСС. "На 5,5 км от бреговата линия е открито петно от масло. На 1,5 км са открити отломки от пътническия лайнер, в частност колесник. В акваторията на Черно море са открити лични вещи на пътници на самолета", заяви пресслужбата. ТАСС съобщи, че тялото на загинал и документите на журналист от Первий канал са намерени на мястото на падане на самолета. Музикантите от „Александров” е трябвало да пристигнат в руската военновъздушна база в Хмеймим и да поздравят авиогрупата на военно-космически сили за Нова година. „При изпълнението на планов полет от летището в Адлер в 5:40 сутринта (4:40 българско време) след излитането изчезна следата на самолета Ту-154. На борда са се намирали 83 пътници и осем души екипаж“, написаха в официално съобщение от руското министерство на отбраната, цитирано от БГНЕС. Информиран е и руският президент Владимир Путин. Според „РИА Новости“ става въпрос за катастрофа, в резултат на техническа неизправност или пилотска грешка.
Видео


maintext:
Минималната работна заплата става 460 лв.
От 1 януари 2017 г. размерът на минималната работна заплата ще бъде 460 лв. С увеличението, което е 9,5% спрямо размера й през тази година, ще се мотивират търсещите работа и ще се гарантира по-добро задоволяване на потребностите на наетите на минимална работна заплата и техните семейства. С промяната се очаква да бъде намален и рискът от бедност сред работещите. За повишаването на минималната работна заплата способства икономическият растеж, устойчивите темпове на БВП през последните години, увеличението на броя на заетите и ръстът на средната работна заплата в страната. От 1 януари минималната работна часова ставка ще бъде 2,77 лв. С друго постановление правителството определи размера на линията на бедност за страната за 2017г. Тя ще бъде 314 лв., което е с 14 лв. повече в сравнение с тази година. Линията на бедност се определя на база на методика, утвърдена от Министерския съвет. Показателят се изчислява в зависимост от данните в изследването „Наблюдение на домакинските бюджети“, което се прави ежегодно от Националния статистически институт. Линията на бедност се използва като параметър при формирането на социалната политика в областта на доходите и жизненото равнище.
Видео


description: Една от най-известните коледни песни, която ни връща още в детските години, има мно...

maintext:
„Джингъл белс“ е първата песен, изпратена в Космоса
Една от най-известните коледни песни, която ни връща още в детските години, има много интересна история. Ето шест интересни факта за любимата на малки и големи "Джингъл белс". Авторът на песента е чичо на Джон Припонт Морган, основател на лондонската банка J.S. Morgan & Co. и предшественик на най-голямата финансова институция в Америка. Роденият през 1822 г. музикант Джеймс Пиърпънт композира мелодията на известната коледна песен и пише текста към нея. Неговата по-голяма сестра, Джулиет, се омъжва за банкерът милионер Джуниъс Спенсър Морган. Най-големият им син тръгва по стъпките на баща си и се превръща в един от най-влиятелните финансисти на всички времена. Пиърпънт не си пада по семейния живот Син е на Джон Пиърпънт – поет, унитарианец и аболиционист. От ранна възраст Джеймс поема по своя път далеч от дома. На 14-годишна възраст бяга от пансион, за да се присъедини към екипажа на китоловен кораб, на който прекарва почти десетилетие. В периода на Калифорнийската златна треска през 1849 г. Пиърпънт изоставя жена си и децата си и се впуска в безумно търсене на богатство на запад. След няколко години се завръща вкъщи без да е забогатял особено. Скоро напуска семейството си отново, за да свири на орган в унитарианска църква в Савана, Джорджия, в която служи брат му. Няколко месеца след смъртта на първата му съпруга Джемс се жени за дъщерята на кмета на Савана и оставя децата си от първия брак при дядо им в Масачузетс. Авторът на „Джингъл белс“ е бунтар по природа Докато брат му и баща му се борят яростно срещу робството, той става твърд застъпник на Конфедеративните американски щати. Когато принудително затварят църквата, брат му се завръща на север, но Джеймс остава в Савана. При избухването на войната е мобилизиран и служи като писар на военната рота, докато междувременно баща му служи в противниковия лагер. По време на Гражданската война (1861-1865) Пиърпънт пише редица песни, послужили за химн на Конфедерацията, сред които “Strike for the South,” “We Conquer, or Die!” и“Our Battle Flag!”. Песнописецът остава в Джорджия до смъртта си през 1893 г. „Джингъл белс“ не е оригиналното име на песента Когато коледната песен излиза за пръв път от Бостънска продуцентска къща през 1857 г., тя носи името “One Horse Open Sleigh”(Открита шейна с един кон). След като е преиздадена две години по-късно, излиза с името „Джингъл белс“(Jingle Bells). Първоначално идеята не е песента да бъде коледна Въпреки, че сега е типична коледна песен, никъде в нея не се споменава Коледа или друг празник. Някои историци смятат, че е написана за празничната молитва на Деня на благодарността в църквата, но авторът е решил, че текстът е твърде рискован за църковната аудитория. „Джингъл белс“ е първата песен, изпратена в Космоса Това се случва девет дни след Коледа през 1965 г. Астронавти от кораба „Джемини 6А“ подават притеснително съобщение до Центъра за управление на полетите: „Има обект в полярна орбита, който изглежда като сателит и се движи от север на юг. Изглежда сякаш…. е твърде ниско… Изглежда сякаш скоро ще се върне… Може би трябва да ми позволите да го прихвана“. Напрегнато съобщение за неидентифициран летящ обект е прекъснато от звука на „Джингъл белс“. Двама астронавти разчупват обстановката - Уолтър Шира свири на хармоника, а до него друг астронавт от мисията,Томас Стафорд, дрънка със звънчета в такт. Източник: Vesti.bg. Снимка: Венелина Стоянова
Видео


description: Хората след 100 години трябва да имат генно-модифицирани тела, за да оцелеят, прогно...

maintext:
Единственият шанс за хората е генно-модифициране и напускане на Земята, казва учен от "Харвард"
Хората след 100 години трябва да имат генно-модифицирани тела, за да оцелеят, прогнозира проф. Хуан Енрикес, сътрудник в Центъра за международни проучвания на "Харвард", цитиран от "Дейли мейл" и БТА. Според него хората могат да оцелеят от различни заплахи, ако напуснат Земята, но за да живеят на друга планета, човешките органи трябва да бъдат променени генетично, клетките им трябва да могат да се възстановяват от радиация, да се преборват лесно със смъртоносни вируси и елементи. Белите дробове и тъканите ще трябва да могат да извличат повече кислород в нискокислородна среда. Отново с модификации може да се ускорят и реакциите им, освен това човешкият геном трябва да бъде пречистен от наследствени болести, смята експертът. Такива промени вероятно ще доведат до създаването на суперчовека, но това е риск, който човечеството трябва да поеме, ако иска да оцелее, казва проф. Енрикес. Опасността може да дойде внезапно и отвсякъде, напмня ученият. В историята на Земята има пет масови измирания на видове. Учени вече твърдят, че човечеството ще преживее подобна трагедия отново в бъдеще. Мощен вулкан, огромен астероид или необичайно силно слънчево изригване може да заличи хората за миг, предупреждава още специалистът. http://www.dnevnik.bg
Видео


description: От 1 януари в Белгия официално спира продажбата на бензин А-95, съобщават местни мед...

title: Белгия спира употребата на бензин А-95

maintext:
Белгия спира употребата на бензин А-95
От 1 януари в Белгия официално спира продажбата на бензин А-95, съобщават местни медии. Някои от най-големите вериги бензиностанции вече са предприели промяната, без да чакат настъпването на новата година. Занапред на колонките за това гориво ще бъде подаван бензин А-95 Е10 с 10-процентно съдържание на биоетанол. От 2009 г. в страната се продаваше бензин А-95 с до пет процента съдържание на тази добавка от биогориво. Целта на промяната е опазване на природата и намаление на количествата сяра, отделяни при работата на автомобилните двигатели. Отчита се, че в страната девет от десет автомобила могат да преминат на А-95 Е10, без да се налагат промени по автомобила. Общото правило е, че почти всички автомобили, произведени след 2000 година, са пригодени за по-чистия бензин. Около 40 000 автомобила на възраст под 20 години ще трябва да бъдат пренастроени, а 250 000 стари превозни средства, известни като "класически" или "олдтаймери" (на повече от 25 години), ще трябва да използват само бензин А98, който е по-скъп. Специалистите отбелязват, че ако по-стар автомобил бъде зареден случайно с новия бензин, това няма да бъде пагубно за двигателя, но при редовно използване на А-95 Е10 ще настъпят щети. Преоборудването на стар автомобил за използване на биогориво е скъпо, защото налага подмяна на цялата горивна система. Белгия Източник: факти.бг
Видео


description: Излезе докладът от проверката на прокуратурата. Въпреки всички дипломатичности и...

maintext:
Христо Иванов: Докладът на европейските прокурори- тотална липса на борба с корупцията
Излезе докладът от проверката на прокуратурата. Въпреки всички дипломатичности и балансирани замазваници (които вече бяха използвани от всякакви слузести медузи по медии и държавни институции за изопачаване на съдържанието му) присъдата е ясна – в средата на мандата на Цацаров европейските прокурори констатират тоталната липса на борба с корупцията по високите етажи на властта и фрапантната безотговорност на главния прокурор и подчинените му пред обществото по модела „над мен е само Господ (но и Той е прекалено отвратен от мен, за да ми реагира)”. По същество докладът е каталог на мерки за въвеждане на отговорност и външен контрол, чиято сума представлява програма за преучредяване на прокуратурата на основата на изцяло нов модел на функциониране и взаимоотношения с обществото и останалите институции. В превод от еврократски експертите, между другото, препоръчват: – Създаване на специална парламентарна комисия за надзор над главния прокурор, пред която той да се отчита най-малко веднъж на три месеца. – Уреждане на механизъм за отстраняване и независимо от прокуратурата разследване срещу главния прокурор при наличието на данни за престъпление (ау, преврат срещу Цацаров!). – Засилване на съдебния контрол върху прокурорските актове. – Създаване на външен за прокуратурата инструмент за контрол на качеството на работата по конкретни дела с участието на чуждестранни прокурори (висша форма на доверието е не просто проверката, а чуждестранната проверка). – Създаване на вътрешна система на ясно носене на йерархична отговорност, залагане на конкретни цели (targets) в работата на всеки прокурор и обвързването им с реални атестации, отварящи възможност за дългоочакваната раздяла с една част от прекалено многобройните ни прокурори на основание системно несправяне с работата. – Създаване на независима от главния прокурор структура за разследване на корупцията по румънски модел. – Пълно елиминиране на предварителните проверки (мале, какво светотатство!). – Въвеждане на реална прозрачност и – на първо място – публикуване на апокрифните скрижали на вътрешните писма, инструкции и прочее умотворения, които често отменят НПК, Конституцията и ЕКПЧ (Европейската конвенция за правата на човека, бел. ред.). Проверяващите констатират, че прокурорската квота във ВСС не може да бъде реален коректив на главния прокурор, защото е доминирана от персонално зависими от него членове (ама, моля ви, какво значение има това досадно разпределение на квотите?!). Препоръката за изграждане на ясна йерархична отговорност в прокуратурата в противовес на наложената от Велчев (Борис Велчев, бивш главен прокурор, сега конституционен съдия, бел. ред.) „децентрализация”, зад която се криеше единствено опит за бягане от отговорност и скриване на реалната власт, е напълно логична. Ясно се препоръчва независимо разследване на „Яневагейт“ и се споменава липсата на разследване на записите от Банкя (ау, преврат срещу Цацаров и Борисов!). Когато в средата на мандата си като главен прокурор получиш подобна епикриза, изходът е само един – моментална оставка. Цацаров обаче се е вкопчил в тапицирания си стол зад тапицираната си врата и никога няма да си тръгне сам. За всяка една от тези препоръки, в една или друга форма, съм работил преди, по време и след министерстването си. И срещу всяка от тези препоръки Цацаров, Пеевски и всякакви техни пионки водиха и ще водят тотална война. И понеже след краткото замазване по Пеевските медии пак ще се пишат масали как аз съм повлиял на съдържанието на доклада, пояснявам – от текста личи ясно, че ако имаше начин не особено смелите евроексперти биха били щастливи да не правят тези препоръки. Почти всяка от тях е обраснала с всякакви уговорки, балансиращи квалификации и тук-там откровени недомислици. Просто не са имали къде да ходят. И това ние го знаем най-добре: положението е преминало всякакви граници на търпимост. Повече от това от Брюксел не можем да очакваме – дотук бяха. Оттук нататък сме само ние. И въпросът за нас е как да си гарантираме, че в следващия парламент ще има кой да води реалната тежка война за това тези препоръки да бъдат приложени реално, а не да бъдат замазани с поредните имитации. от Христо Иванов
Видео


description: Либийски самолет беше похитен. Самолетът е пътувал от Сабха до Триполи, Либия. Бил...

maintext:
Похитиха либийски самолет, всички пасажери са освободени (ВИДЕО)
Либийски самолет беше похитен. Самолетът е пътувал от Сабха до Триполи, Либия. Бил е отклонен от маршрута си и е кацнал в Малта, съобщи Times of Malta. На борда му има 111 пасажери и 7-членен екипаж. Един от похитителите на борда е въоръжен с граната. Малтийският премиер е бил информиран за ситуацията.
Според силите за сигурност похитителите са двама. Смята се, че похитителите са привърженици на бившия либийски лидер Муамар Кадафи. Еърбъсът А320 на авиопревозвача „Afriqiyah Airways“ е извършвал вътрешен полет, когато е бил похитен. На международното летище в Малта са пристигнали полицейски и военни части, които са позиционирани близо до самолета.
Тези, които отвлякоха либийския самолет, искат безопасното изтегляне на бунтовниците, обкръжени от правителствените войски в град Бенгази. Междувременно Malta Today съобщи, че похитителите са се съгласили да пуснат всички пасажери – без екипажа. Предполага се , че двамата похителите принадлежат към групировката „Алфатах Ал Джадида“.
Около 15:00 часа българско време „Скай нюз“ съобщи, че първите 25 души са били освободени от похитителите и са напуснали самолета. Близо 15 минути по-късно бяха пуснати още 25 души.
Към 15:40 часа общо 109 пасажери са били освободени от похитителите.
Общият брой на пасажерите е 111 – 82 мъже, 28 жени и едно бебе. Либийски представител заяви пред „Ройтерс“, че пилотът е искал да кацне на либийска земя, но похитителите отказали.
Това е най-големият подобен инцидент в Малта от 1985 година насам. Тогава египетски Боинг каца в страната. Заложническата драма – продължиха близо 24 часа – завършва с 62-ма убити, след като египетски командоси щурмуват самолета.
Източник: факти.бг
Видео


description: И тази година много бургазлии откликнаха на призива на Общината да украсят своите...

title: Бургас е Коледна приказка (СНИМКИ)

maintext: И тази година много бургазлии откликнаха на призива на Общината да украсят своите домове, дворове и работни места за Коледа. По този начин градът придобива още по-празничен вид и създава настроение в хората. Благодарим на всеки наш съгражданин, който отдели от времето си и вложи труд, за да зарадва всички останали. В 10-то юбилейно издание на конкурса "Да украсим Бургас" се включиха десетки участници, сред които жители от различни части на града, украсили своите жилищни блокове, къщи или входове, както и социален дом, детски градини и търговски обекти. Тази година класираните на призови места за най-красива и богата коледна украса са 5 участника. Това са жилищен блок 107 в ж.к. "Меден рудник", Детска ясла №1, ДГ "Златното ключе", фирма "Вест Ауто" и хотел "Приморец". Всички те бяха наградени с новия луксозен календар на Община Бургас за 2017-та и ръчно изработени сувенири от Общинско предприятие "Морски знаци". Останалите участници в инициативата получиха луксозен календар за 2017-та година и рекламни подаръци от Община Бургас. Общината изказва благодарности на участниците в тазгодишното издание на конкурса: хората от бл. 107 в ж.к. "Меден рудник", фирма "Вест Ауто", Детска ясла № 1, ДГ "Златното ключе", ДГ ,,Чайка", ДГ "Раковина", ДГ "Здравец", ДГ "Синчец", СУ "Константин Петканов" в ж.к "Меден рудник", Гранд хотел "Приморец", фирма "ГРАФ" ЕООД, на Николина Иванова от ул."Панайот Хитов", сем. Мъневи от ж.к. Лазур, сем. Златеви от ж.к. "Братя Миладинови", Стоян Георгиев от ж.к. " Славейков", фирма "Съдърланд Глобъл Сървисиз", Ваня Овчарова от кв. Черно море, Защитено жилище за хора с умствена изостаналост, Самира Душева от ж.к. "Славейков" и др. Благодарим ви, че в навечерието на най-светлите празници допринесохте Бургас да стане по-красив и украсен, а настроението - по-ведро!


description: Физикът Джон Нелсън от университета на Аризона изчисли възможните видове снежинк...

title: Физик преброи снежинките

maintext:
Физик преброи снежинките
Физикът Джон Нелсън от университета на Аризона изчисли възможните видове снежинки, които могат да се образуват на планетата ни. Броят им е число със 768 нули. Джон Нелсън приема, че практически е невъзможно да има две еднакви снежинки, пише Лента, цитирана от БТА. Снежинката е кристал от сняг или лед, която обикновено е с форма на шестоъгълна пластина. Образува се в студено време при десублимация - преминаване на водната пара веднага в твърдо състояние, като се прескача течната фаза. Основната форма на снежинките зависи от температурата, при която се образуват - колкото по-високо е облакът, толкова тя е по-ниска. Падащите кристали се свързват и така се образуват големите снежинки. Статия за изчисленията на физика ще бъде публикувана в сп. "Попюлар меканикс" през януари. В началото на годината Кенет Либрехт от Калифорнийския технологичен институт успя за отгледа две еднакви снежинки при еднакви условия в контролирана среда. http://it.dir.bg
Видео


maintext:
Ивелина Пенчева: 2017-та започва с щастливи аспекти, но България е в капан
Шансовете за реализация на мечтите ви рязко се увеличават, не пропускайте да формирате желанията си във вълшебната новогодишна нощ, казва астрологът Интервю на Димитър Мишев с автора на „Астрология на съдбата“ 2017-та започва с щастливи аспекти, но България е в капан, от който няма скорошно измъкване. Това заяви в ексклузивно интервю за в. „Компас“ астрологът Ивелина Пенчева. Дамата, която месец преди президентските избори предупреди, че кандидатът на ГЕРБ ще ги загуби, ако вождът го посочи на 2 октомври, сега зове новоизбрания президент и политическия елит да направят разумни компромиси и в никакъв случай да не насрочват избори за месец март. Бъдете оптимисти, трудните времена засягат не лично индивида, а обществото като цяло, добавя авторът на „Астрология на съдбата“. Посрещаме Нова година при млада Луна, а Слънцето се намира в кралски градус. Шансовете за реализация на мечтите ви рязко се увеличават, не пропускайте да формирате желанията си във вълшебната новогодишна нощ, казва астрологът Ивелина Пенчева. -България е в капан. Кабинетът „Борисов II” е в оставка, а преговорите за ново правителство се оказаха ялови. Президентът Плевнелиев отказва да назначи служебен кабинет и даде правото на наследника си да го направи, но и той няма желание да посочва министри. Ретроградният Меркурий ли е причината? -Настъпват трудни и сложни времена през първото тримесечие на новата година. Размирно време. България е наистина в един капан, от който няма скорошно измъкване. Ако можеше да се върне времето назад и биха се заинтересували от мнението на астролозите, правителството на Бойко Борисов трябваше да си изкара мандата. Това беше най-доброто. Но ние изпуснахме питомното, да гоним дивото. До споразумение за нов кабинет трудно можеше да се достигне при намаляваща фаза на Луната и ретроградния Меркурий. Нищо положително и плодоносно няма в този период. -Защо? -Защото Вестоносецът на Боговете (б.а. Меркурий) внася хаос в комуникациите, преговорите, договорките, т.е. всеки тегли одеялото към себе си. -Труден ли ще е изборът на служебни министри и те ще спечелят ли доверието ни? -Ефективен резултат няма да се получи и когато на 22 януари встъпи в длъжност новият президент. Той ще състави ново правителство, но няма да е удачен и тогава изборът. Трудно ще бъде тяхното управление. Меркурий вече ще е излязъл от своята ретроградност на 8-10 януари, но идва нова беда. -Каква? -Още в първите дни на януари се оформя напрегната конфигурация между Юпитер, Уран и Плутон, което може да предизвика конфликти не само в световната общност, но и на политическата сцена у нас и изобщо в социума. Две от планетите се намират в разрушителни градуси, по-късно ще се присъедини разрушителното действие и на Марс, а през февруари ще надвисне като черен облак и влиянието от слънчевото затъмнение. -Оказва се, че не само до 8 януари политическият ни елит ще се гърчи заради ретроградния Меркурий. В сряда Плевнелиев каза, че ако ген. Радев отиде при него със състав на новото правителство, ще го разпише на секундата. Грешка ли ще е, ако се възползва от тази възможност? -Чак грешка не бих го нарекла, но както казах и по-горе и този вариант не е подходящ за избор на служебно правителство. Слава Богу, че е само за два месеца. Просто Борисов не трябваше да бяга от ангажимента си и всичко трябваше да следва естественият си ход. Времето за подаване на оставка не беше подходящо. Капитанът напусна политическия кораб преди голямата буря. Новият екипаж трудно ще се адаптира и изпълнява новите си задължения... -А какво бихте посъветвала политиците? -Когато дойде времето за провеждане на новите избори, както се споменава на 20 - 27 март, влиянията няма още да са отминали напълно. Тогава има и намаляваща Луна и не бива да се започва нищо ново и важно. По-разумно ще е да се направят изборите през април. Другият ми съвет към тях е да не правят всичко на всяка цена, а да намират разумни компромиси и да се вслушват в нашите прогнози и указания. Най-хармонично време, според планетарните аспекти, е краят на май, юни, юли и август и септември. -А какво бихте пожелала на нашите читатели? -Да бъдат оптимисти! Трудните времена засягат не лично индивида, а обществото като цяло. За тяхната лична съдба може да „проговори” само индивидуалният им хороскоп, но по-добре да не търсят тази информация. Нашите мисли са енергия и когато се заредим с вредоносен умствен багаж, започнем да очакваме лошото, то ние сами си го предизвикваме. Но, ако сме изпълнени с положителни очаквания и оптимизъм, зареждаме с позитивна енергия своето бъдеще. Пожелавам ви успешна и слънчева година (б.а. годината на Слънцето). Посрещаме я при млада Луна, а Слънцето се намира в кралски градус. Годината започва с щастливи аспекти в първия ден, което ще си окаже по-нататък своето влияние. Доколкото ще поставим пред себе си нови цели в такава кралска новогодишна нощ, ние ще получим уникални възможности те да се сбъднат. Шансове за реализация на нашата мечта рязко се увеличават. Затова не пропускайте да формирате желанията си точно в тази най-важна и вълшебна нощ!
Видео


title: ИНФОРМАЦИОННА АГЕНЦИЯ КОМПАС

maintext:
Глобяват ни на работа - противозаконно е
Много работодатели и началници решават да налагат глоби на служителите си с цел по-добра дисциплина, но малцина от нас са наясно, че тези парични санкции са незаконни.
„Всяка парична санкция е незаконна. В Кодекса на труда ясно е регламентирано какви са наказанията – забележка, предупреждение за уволнение и прекратяване на договора.“, обяснява адвокатът по трудово право Ива Тодорова.
Санкциите, които работодателите прилагат обикновено са разписани във вътрешните правила на фирмата. „Независимо от това, тези глоби са незаконни.“, заяви и юристът Стефан Кирилов.
Оказва се, че най-често началниците удържат от заплатата на подчинените си, заради закъснения. Санкциите варират от 5 лв до 100 лв. в зависимост от забавянето на служителя.
Според Кодекса на труда служителите трябва да спазват работното си време. За традиционно закъсняващите законът предвиждат дисциплинарно уволнение. Така всеки явил се в офиса час след началото на работния ден поне 3 дни в рамките на един месец може да се окаже безработен.
Работодателите са категорични, че „ценоразписът“ за провиненията прави служителите по-дисциплинирани.
„Когато знаят, че може да им удържим пари от заплатата служителите отиват на време. Иначе непрекъснато има закъсняващи“, твърди управителят на супермаркет Велин Веселинов.
За да затегнат реда в офиса някои от началниците въвеждат глоби за телефонни разговори в работно време. Други пък стигат по-далече, въвеждайки 50 лв. удръжка „непроведен разговор с шефа“ по време на почивните дни.
Източник: vesti.bg
Видео


maintext:
Полицаи спасиха от изнасяне ценни монети, намерени от иманяр
Уникална по рода си операция по спасяване на автентични културно-исторически ценности от Рим, Византия, Гърция, Българско Средновековие и др., бе осъществена от служители на отдел „Криминална полиция” при ОДМВР – Бургас. В хода на полицейските действия, продължили близо едно денонощие, бе задържан 60 годишния Д.Д. от с. Съединение, общ. Сунгурларе, от чийто дом в специално пригоден тайник бяха намерени и иззети 666 монети и други артефакти / пръстени, печати, пломби, медальони и др/. Констатирано е, че културно-историческите ценности са събирани години наред, като Д.Д. извършвал незаконни археологически разкопки в районите на Общините Руен и Сунгурларе. Артефактите в голямата си част са редки, като много от тях са с добро ниво на съхранение и качество. За извършване на незаконната си дейност 60 годишния мъж използвал метал-детектори / т.нар. „рамки”/ и друга техника. До момента не е установено да е имал съучастник или да е поддържал близки контакти с други иманяри от региона. Полицейските служители разполагали с данни, че въпросните артефакти ще са обект на трафик зад граница / най-вероятно в Германия/, поради което инициирали светкавична операция по предотвратяване трафикирането на културно-исторически ценности. Същите предстои да бъдат предмет на експертиза от специалисти на Националния исторически музей – София и Регионалния исторически музей – Бургас. Д.Д. обяснил, че събирането на артефактите и сумата от евентуалната им продажба щели да финансират създаването на нарочна карта на местата с откритите артефакти, частен музей, в който същите да се излагат и впоследствие развиване на мрежа за селски културен туризъм, насочен към античната история.
Видео


description: Отдавна притихналият супервулкан, около който живеят милиони италианци, се събуж...

maintext:
Събужда се един от най-опасните супервулкани на Земята
Любопитни Флегрейските полета (вляво на снимката), заснети от Космоса. В центъра на кадъра е вулканът Везувий. Снимка: NASA/METI/AIST/Japan Space Systems, and U.S./Japan ASTER Science Team
Италианският „Кампи Флегреи“, наричан още „Флегрейските полета“, се събужда от дълъг сън, предупреждават учени. Отдавна притихналият супервулкан, около който живеят милиони италианци, се събужда. Въз основа на физически измервания и компютърно моделиране на Флегрейските полета се предполага, че магмата приближава критична точка във вулкана западно от Неапол в един от най-гъсто населените райони в света. Това посочиха учени начело с Джовани Хиодини от Италианския национален институт по геофизика в Рим. В близко бъдеще е възможно внезапно изпускане на горещи магмени газове, което може да отключи огромно изригване, предупреждават учени. Въпреки това не може да бъде определено кога ще се случи то. Правителството е променило нивото на тревога от зелено на жълто и определят вулкана от „тих“ до „изисква научно наблюдение“. Подобно на други супервулкани, Кампи Флегреи не представлява един единствен конус, а по-скоро голям комплекс, част от който се намира под земята и под Средиземно море и включва 24 кратера, както и различни гейзери и термални отвори, откъдето излизат горещите газове. http://www.nationalgeographic.bg
Видео


maintext:
Германската ARD публикува статия за Стоянка Мутафова
В навечерието на Коледните празници информационният сайт на Германското национално радио и телевизия ARD публикува статия за Стоянка Мутафова. Тя е в рубриката "Произведено в ... България" и е озаглавена "Стоянка Мутафова е най-възрастната активна актриса в света". В рубриката обикновено се публикуват статии за уникални събития и хора от Югоизточна Европа. "В балканската държава Стоянка Мутафова е почитана от зрители от няколко поколения като кралицата на комедията и живата легенда на театъра. "Фурия", "тайфун" и "г-жа Стихийно бедствие" са само няколко от множеството имена, които й е дала публиката през продължителната й кариера." – отбелязва авторът на статията. Самата актриса признава: "Мечтата ми е никога да не стана нормална" и определя себе си като "хулиганката на българския театър". http://www.dnevnik.bg
Видео


maintext:
Русия осъди остро карикатури в "Шарли Ебдо", свързани с катастрофата на Ту-154
Скандалното френско, сатирично, седмично издание "Шарли Ебдо" публикува серия карикатури свързани с Русия. Публикациите осмиват самолетната катастрофа, при която загина военния ансамбъл "Александров" и убийството на руския посланик в Турция Андрей Карлов, съобщи ТАСС. Москва остро осъди карикатурите в "Шарли ебдо", а френското външно министерство се дистанцира от изданието. Карикатурите на "Шарли Ебдо" В последния си брой, който излезе в сряда, "Шарли Ебдо" публикува няколко карикатури, които пресъздават трагичния инцидент с руския самолет, който на Коледа се разби в Черно море и всичките 92-ма пътници на борда загинаха. На една от карикатурите е показан падащия самолет, а до него певец от военния хор, който пее "Аааа". На друга карикатура е изобразено как след разбиването на самолета, загиналите хористи пеят под водата на рибите. Надписът гласи: "Хорът на Червената армия покорява нова публика". Има и карикатура, в която е намесен и руският президент. На фона на падащия самолет има текст, който гласи: "Лоши новини... Путин не бил вътре". В изданието има и рисунка, озаглавена: "Турция: руският посланик бе убит насред изложба". В центъра на композицията има фигура на човек, за която се предполага, че олицетворява посланик Карлов. Русия: Това е мерзост Москва остро осъди карикатурите, които бяха определени като мерзост и загуба на човешко достойнство. "С кощунствените карикатури на трагедията с Ту-154 сътрудниците на "Шарли Ебдо" окончателно извадиха себе си не само от редиците на журналистите, но и на цивилизованите хора", написа Константин Долгов, упълномощен от руското външно министерство по въпросите на правата на човека, демокрацията и върховенството на правото, във Фейсбук. "Да се обръща внимание на карикатурата, публикувана във френския сатиричен вестник "Шарли Ебдо" на тема падането на руския самолет Ту-154 над Черно море е унизително за нормалния човек“, заявява и говорителят на руското министерство на отбраната ген. Игор Конашенков пред ТАСС. Той определя действията на карикатуристите като "мерзост" и казва, че подобна "артистичност" е истинската проява на "западните ценности". "Карикатурите в "Шарли Ебдо" са извън човешкия морал и закона. Това е екстремизъм, който няма отношение към творчеството и журналистиката", казва заместник-говорителят на руския парламент Ирина Ярова. Тя смята, че по този начин се насърчава тероризма. Чеченският лидер Рамзан Кадиров заяви, че публикуването на карикатури за разбития самолет и за убития посланик в Турция "за пореден път демонстрира какво представлява в същността си западната демокрация и свобода на словото". В профила си в Инстаграм Кадиров написа: "И по-рано съм говорил, и сега повтарям, че редакционната политика на списанието е аморална, безнравствена и нехуманна. Това няма никакво, нито пряко, нито косвено отношение към свободата на словото. Убийството на Андрей Карлов и катастрофата на Ту-154 се въприема от милиони руснаци и от нашите приятели по целия свят като лична мъка, а "Шарли Ебдо" се надсмива над нашата национална трагедия. Нека и днес онези, които викаха "Ние всички сме "Шарли" да облекат отново тениските си и онези, които в стройни колони маршируваха по улиците на Париж, отново да се съберат пред Елисейския дворец". Френските власти се дистанцираха от изданието Във връзка с реакцията на Русия, от френското външно министерство заявиха, че се дистанцират от изданието. "Ръководството на страната няма отношение към работата на вестника и неговите сътрудници имат свободата да изразяват собственото си мнение", се казва в позицията на френското външно министерство. Това не e първия път, в който "Шарли Ебдо" публикува осмиващи карикатури свързани с Русия. През ноември 2015 г. сатиричното издание публикува карикатури и с атентата срещу руски пътнически самолет в Египет, а през октомври тази година и с открития руски православен и културен център в Париж, припомня ТАСС. От електронното издание на новия брой на "Шарли Ебдо" става ясно, че в него има рисунки не само свързани с Русия. Една от карикатурите е посветена на делото срещу шефа на Международния валутен фонд Кристин Лагард, по което тя бе призната за виновна в небрежност при изпълнението на служебните си задължения като френски финансов министър, но не й бе наложена присъда. На рисунката Лагард показва среден пръст на съдията. Карикатура пък представя Доналд Тръмп и Владимир Путин, напъхани в подаръчни кутии. Коментарът към нея е: "Подаръците, от които хората биха искали да се отърват". В рубриката на изданието "Слухове" се казва, че в Русия десетки са починали вследствие на консумация на масло за баня, но жителите на Алепо имат късмет, че не са умрели от сапун сирийско производство. Заради острите си и осмиващи карикатури, които па някога преминават добрия тон, на 7 януари 2015-та година ислямиски нападатели влязоха в редакцията на "Шарли Ебдо" и застреляха 12 души от редакционния екип. Причината бяха скандални карикатури, които обиждали мюсюманските ценности. http://www.mediapool.bg
Видео


description: Представяме ви 10-те най-важни научни открития, случили се през 2016 година. Науката о...

maintext:
Най-важните научни открития през 2016 г.
Представяме ви 10-те най-важни научни открития, случили се през 2016 година. Науката остава някак встрани от традиционните за края на годината класации. Въпреки това тя заслужава по-специално внимание, защото има много по-голям принос за цивилизацията ни от някоя знаменитост или нов смартфон. Ето затова ще направим кратък обзор на някои от най-големите научни постижения на отминаващата 2016 година. Девета планета в Слънчевата система По-рано тази година учени от Калифорнийския технологичен институт представиха убедителни доказателства за съществуването на девета планета в Слънчевата система. След компютърни симулации те достигнали до извода, че само масивна планета може да предизвика странното движение на някои обекти от Кайперовия пояс. Деветата планета все още не е фотографирана, заради голямото разстояние на което се намира от нас. Тя може и да е била уловена като бледа точка на някои снимки, но астрономите да са я класифицирали като нещо друго. Учените обаче твърдят, че деветата планета от Слънчева система да има 10 пъти по-голяма маса от Земята и да прави една обиколка около Слънцето за 10 или 20 хиляди години. Появата на многоклетъчните Учените успяха да изяснят главната причина за зараждането на сложни форми на живот на нашата планета. Биохимикът Кен Прехода от Орегонския университет е ръководил екип от учени, открили мутация, отговорна за появата на многоклетъчен живот. Мутацията е променила свойствата на ензим, известен като гуанилат киназа. Заради нея е възникнало ново семейство протеинови молекули, които са били необходимо условие за появата на многоклетъчен живот. Мутиралите ензими започнали да взаимодействат с нови съединения, а това позволило да се разшири мрежата от взаимодействия между различни химични вещества във вътрешността на клетките и осигурило база за появата на многоклетъчен живот. По думите на учените, появилите се протеини не били единствената причина за "обединяването" на едноклетъчни организми. Без въпросните протеини обаче съществуването на сложни форми на живот би било невъзможно. Гравитационни вълни Тази година учените доказаха съществуването на гравитационни вълни, а откритието им бе потвърдено с допълнителни замервания. Засечените колебания в пространството са предизвикани от сблъсък на две черни дупки на повече от милиард светлинни години от Земята. Гравитационните вълни носят информация за произхода си и естеството на гравитацията, която не може да бъде получена по друг начин. Освен всичко, това е и първото експериментално потвърждение за съществуването на черни дупки. Вертикалното кацане на SpaceX След няколко неуспешни опита, през април SpaceX успя да приземи първата степен на ракетата си Falcon 9 върху платформа, плаваща във водите на Атлантическия океан. Възможността първата степен на ракетата да бъде използвана повторно ще намали значително цената за извеждане на товар в космоса, а кацането на платформа, плаваща в океана е важна част в плана на SpaceX - компанията иска да приземява 2/3 от ракетите си в морето. Успехът на SpaceX ще намали драстично цената на полета, като целта е извеждането на 1 килограм да струва 1100 долара. Мозъчни импланти Тази година бяха постигнати доста успехи в спорната област на мозъчните импланти. През януари DARPA обяви плановете си за разработка на мозъчен имплант от следващо поколение, който да свързва човешкия мозък със суперкомпютри. Междувременно учени от Университета Бъркли в Калифорния създадоха микроскопични чипове, наречени "невронен прах". Чиповете са трудно видими с просто око и нямат нужда от батерии и проводници - малък кристал и транзистор преобразуват ултразвукови вълни в електричество. Целта на "невронния прах" е да следи човешкото тяло. В края на годината калифорнийският университетски стартъп KerNEL създаде нов чип, който ще се имплантира в мозъка и ще усилва паметта. На първо време, имплантът ще се използва от хора, страдащи от Алцхаймер или деменция. По чипът работи и Тед Бъргър - един от най-добрите специалисти в световен мащаб по създаването на мозъчни импланти. Преди Бъргър е работел по проекти на Пентагона, а сега е директор на центъра за неврално инженерство в университета на Южна Калифорния. Вечен носител на информация Учени от университета в Саутхемптън успешно доказаха функционирането на нов метод за запис и възпроизвеждане на цифрови данни. С помощта на фемтосекунден лазер се записва информация в кристално наноструктурирано стъкло. Един диск записан с тази технология може да събере 360 терабайта информация. Истинското предимство на технологията е нейната вечност, защото при нормална температура животът на носителя е неограничен. Кристалният диск може да издържа температури до 1000° C, а при 190° C има продължителност на живота от над 13 милиарда години. Кристалният носител на информацията може да подобри значително центровете за съхранение на данни. Изкуственият интелект на Google За първи път изкуствен интелект победи човек на играта Го - древната китайска игра, която се смята за много по-сложна от шаха. Победата на Изкуственият интелект на Google се счита за крайъгълен камък при напредъка на изкуствения интелект над човешкото съзнание. За да бъде постигнат успеха е било приложено не само машинно самоубочение, но и разработен алгоритъм, който да наподобява въображение. Бактерия, хранеща се с пластмаса - Ideonella sakaiensis Всяка година в света се произвеждат повече от 50 милиона тона изделия от пластмаса PET, която засега се преработва чрез сложен химически процес, който изисква много енергия. Японски учени от изследователски екип към университета Кейо откриха бактерията Ideonella sakaiensis, която изяжда пластмасата РЕТ, която в цял свят се използва за производството на чинии, вилици и чаши за еднократна употреба. Бактерията разлага PET пластмасата на въглероден диоксид и вода, като този процес отнема 6 седмици. Най-близката до Земята екзопланета Астрономи откриха екзопланета, която прилича изключително много на Земята и орбитира около най-близката до нас звезда - Проксима Кентавър. Екзопланетата е наречена Proxima b и се намира на 4,22 светлинни години от Слънцето. Масата й е 1.3 пъти по-голяма от тази на Земята и освен това е скалиста, каквато е и нашата собствена планета. Тя обикаля около звездата си в зоната годна за живот - на нея може да съществува вода в течно състояние, а може би дори има живот. Светлинният спектър на антиматерията Учените успяха да установят светлинния спектър на атоми антиматерия, като ги "възбудиха" с лазер. Специалисти от ЦЕРН от десетилетия работят над това как да създадат антиматерийна версия на един от най-основните атоми - този на водорода, и да го задържат достатъчно дълго време, за да го изследват. След успешния експеримент става ясно, че когато антиводородът е стимулиран с лазер, той произвежда ултравиолетова светлина на същата вълна, каквато е тази и на обикновения водород. Учените се надяват да разберат защо Вселената е съставена от материя, при все това че при Големия взрив са били произведени еднакви количества материя и антиматерия, които би трябвало взаимно да се унищожат. Някои учени смятат, че е възможно да съществуват цели галактики и планети от антиматерия, но това все още не е доказано със сигурност. Установяването на светлинния спектър на антиматерията е важна стъпка в разбулването на някои от най-големите мистерии на Вселената. Естествено, тази година са постигнати и редица други научни успехи, които не попадат в нашия списък. През 2016 г. имаше съществен напредък в биотехнологиите, свързани с прохождащата технология за подмладяване, регенерацията на тъкани и разработването на нови методи, подпомагащи репродукцията. http://it.dir.bg
Видео


description: Кой е най-бързият плувец сред бургазлии и кой ще бъде здрав през цялата година ще н...

maintext:
За здраве през новата година се окъпете в морето на Йордановден
Кой е най-бързият плувец сред бургазлии и кой ще бъде здрав през цялата година ще научим на 6 януари, когато честваме един от най-светлите и значими християнски празници - Богоявление, наричан още Йордановден. Този празник има различни имена в различните области на страната, като някои от тях са Кръстовден, Водици или Водокръщи. Празникът е наречен така, защото на този ден всеки, който иска да е здрав през годината, се окъпва или поне се измива в морето или в реката. Само след няколко дни, спазвайки традицията, куражлиите отново ще могат да се преборят с бурните зимни води на Черно море и да извадят кръста. Ритуалът символизира кръщаването на водата и напомня за това, че Исус Христос е бил кръстен във водите на река Йордан от Йоан Кръстител. Желаещите да премерят сили с ниските градуси на зимното море трябва да имат навършени 16 години и да се запишат за участие на моста от 09.30 до 10.45 часа на 6 януари. Записването ще се извършва само срещу представяне на лична карта, документ за актуален медицински преглед и подписване на декларация, с която поемат отговорност за здравословното си състояние. Литийното шествие за спасяването на Светия кръст ще започне в 10.45 часа от площад "Св. Св. Кирил и Методий" и ще премине по ул. "Александровска" - ул. "Алеко Богориди" - Приморски парк - Моста. Началният час на ритуала за спасяване на кръста ще бъде в 11.00 часа. Честванията на Йордановден ще започнат още в 08.30 часа в храм "Св. Св. Кирил и Методий", където бургаското духовенство ще отслужат празнична Света литургия. На 6-ти януари, пак по стародавна традиция, се освещават военните части и бойните знамена на българската армия. Ритуалът бележи началото си през 917 г., когато преди битката при Ахелой е извършен първият водосвет. Освещаването на бойните знамената на Военен гарнизон-Бургас ще бъде от 10:30 часа на площад "Св. Св. Кирил и Методий". Веднага след спасяването на Светия кръст, бургазлии ще могат да отдадат почит към революционното и родолюбиво дело на Христо Ботев. Венци и цветя ще бъдат положени пред бюст-паметника на поета в Морската градина в 11.30 часа на 6-ти януари, когато честваме и 169 години от рождението му. ПРОГРАМА ЙОРДАНОВДЕН /БОГОЯВЛЕНИЕ/ и 169 ГОДИНИ ОТ РОЖДЕНИЕТО НА ХРИСТО БОТЕВ 06 януари (петък) 8:30 часа храм "Св. Св. Кирил и Методий" Празнична Света Литургия по повод Йордановден (Богоявление) 10:30 часа площад "Св. Св. Кирил и Методий" Освещаване на бойните знамена и водосвет за здраве на българското войнство от гарнизон Бургас 10:45 часа площад "Св. Св. Кирил и Методий", ул. "Александровска", ул. "Алеко Богориди" до Приморски парк - Моста Литийно шествие за спасяване на Светия кръст 11:00 часа Приморски парк - Моста Спасяване на Светия кръст 11:30 часа Паметник на Христо Ботев в Приморски парк Тържествен ритуал по полагане на венци и цветя по повод 169 години от рождението на Христо Ботев
Видео